tomron87/hebrew-wikipedia-sentences-corpus huggingface dataset:
+ תאריכי יציאות לאור ופורמטים עבור Foreverאזורתאריך יציאהפורמט (ים)גרסהחברת תקליטיםמקורכלל העולם20 בספטמבר 2024הורדה דיגיטלית • הזרמת מוזיקה • תקליטור • תקליטסטנדרטית • מעריציםוורנר רקורדס
Foreign Letters הוא אלבום האולפן ה-37 של הזמרת-יוצרת הישראלית חוה אלברשטיין, שיצא לאור בשנת 2001 מחוץ לישראל והופץ בעיקר באירופה ובאמריקה הצפונית.
האלבום יצא בספטמבר 2001 בחברת נאיב הצרפתית, ובדצמבר אותה שנה הופץ בארצות הברית על ידי חברת ראונדר רקורדס ובישראל על ידי חברת NMC.
האלבום כולל שנים עשר שירים בשלוש שפות: עברית, יידיש ואנגלית, והוא מהווה את אלבומה הבין-לאומי השני של אלברשטיין לאחר האלבום The Well משנת 1998.
האלבום הוקלט בוונקובר שבקנדה, והעבודה על העיבודים והמיקסים הושלמה בפריז.
ההפקה המוזיקלית הופקדה בידי המוזיקאי והמפיק הקנדי בן מינק, שפעל בשיתוף פעולה הדוק עם אלברשטיין לאורך תהליך היצירה.
האלבום משתייך לז'אנר מוזיקת העולם ומשלב השפעות של פולק, מוזיקה יהודית-מסורתית ועיבודים אקוסטיים מודרניים.
הרעיון לאלבום Foreign Letters התגבש לאחר הצלחת אלבומה הקודם של אלברשטיין, The Well, שהוקלט עם להקת הקליזמטיקס וזכה לחשיפה רחבה בקרב קהלים יהודיים ברחבי העולם.
בעקבות שידור הופעה טלוויזיונית של אלברשטיין בארצות הברית במסגרת סדרת PBS Voices, נוצר עניין בהמשך פעילותה מחוץ לישראל, והוחלט על הפקת אלבום נוסף המיועד לשוק הבין-לאומי.
אלברשטיין, שנולדה בפולין וגדלה בבית דובר יידיש, שילבה באלבום זה שירים ביידיש לצד שירים חדשים בעברית ושיר אחד באנגלית.
עם צאת האלבום זכה Foreign Letters לביקורת חיובית בעיתונות המוזיקה הבין-לאומית.
בביקורת שפורסמה במגזין "בילבורד" נכתב כי בשיר העברי "Indifferent" מעלה אלברשטיין במפורש את השאלה בדבר עתידה של שפת היידיש, וכי עצם קיומו של האלבום, המשלב עברית ויידיש, מהווה תשובה חיובית לשאלה זו.
עוד צוין כי האלבום יוצר היבריד לשוני ומוזיקלי המחבר בין עבר מזרח-אירופי לבין ההווה הישראלי, תוך שימוש בטקסטים של משוררי יידיש לצד שירים עבריים מקוריים פרי עטה של אלברשטיין.
לפי הביקורת, תחושת האחידות של האלבום נובעת מכך שכל הלחנים נכתבו על ידי אלברשטיין, וכן מהפקתו של בן מינק, שהעניקה למסגרת הרב-לשונית רצף סגנוני ברור.
באותה ביקורת הודגש האופי האקוסטי של האלבום והאופן שבו הוא משלב אלמנטים של מוזיקה עממית יהודית עם פולק עכשווי.
נכתב כי בכלי הקשת והכינור המשולבים בשירים העבריים, דוגמת "Liar" ו-"Indifferent", ניכרת השפעה של מוזיקה מזרח-אירופית, בעוד שהשירים המבוססים על שירה יידית קלאסית, בהם "High Atop a Mountain" ו-"Mirele", מקבלים אופי מודרני בזכות הביצוע המאופק והאינטימי של אלברשטיין.
בישראל פורסמה בדצמבר 2001 ביקורת מקיפה מאת מיכל פלטי בעיתון "הארץ", עם תחילת הפצת האלבום בארץ על ידי חברת NMC.
בביקורת צוין כי מדובר באלבומה הבין-לאומי השני של אלברשטיין, לאחר The Well, וכי בשונה מהאלבום הקודם, שהתבסס כולו על שירה ביידיש, Foreign Letters כולל שילוב של עברית, יידיש ואנגלית.
פלטי הדגישה את תרומתו של המפיק מינק לעיצוב הצליל של האלבום, וציינה את ניסיונו הקודם בעבודה עם אמנים מתחומי הקאנטרי, הרוק והמוזיקה הפופולרית, אשר השפיע על הגישה ההפקתית המאופקת והמדויקת של האלבום.
עוד נכתב בביקורת כי האלבום משתלב בשיח הרחב סביב פעילותה הבין-לאומית של אלברשטיין בשנים שקדמו לפרסומו, אך כי הזמרת עצמה הציגה את העשייה מחוץ לישראל כהרחבה טבעית של פעילותה האמנותית ולא כניתוק מן הזירה המקומית.
פלטי ציינה כי Foreign Letters התקבל כאלבום מגובש מבחינה מוזיקלית וטקסטואלית, וכי הוא זכה להתייחסות חיובית גם מחוץ לישראל, לרבות אזכור אוהד בעיתון ה"ניו יורק טיימס", שהגדיר אותו כאלבום פיוטי וסיפורי המדגיש את השפעתה של אלברשטיין על קהלה בהופעות.
פורטרן היא שפת תכנות פרוצדורלית מהראשונות שפותחו, והראשונה עבורה נכתב מהדר.
נכתבה בעיקר לשימושים מדעיים, ונמצאת בשימוש נרחב עד היום, בעיקר עבור יישומים מדעיים הדורשים חישובים תובעניים.
בגרסאות ראשונות שלה נכתב שם השפה כ-FORTRAN ובמאוחרות שונה הכתיב ל-Fortran.
השפה התפתחה במידה ניכרת במהלך שנות קיומה, וגרסאות עדכניות שלה תומכות גם בתכנות מונחה עצמים.
המהדר הראשון של פורטרן פותח למחשב IBM 704 בשנים 1954–1957 על ידי קבוצה של עובדי IBM בראשות ג'ון באקוס.
בגרסתה הראשונה התבססה השפה על מספור השורות ושימוש נרחב בפקודת GOTO.
בגרסאות הבאות טופלו בעיות אלה, ובגרסה FORTRAN 77 נוספה פקודת IF-THEN-ELSE.
שפת התכנות זכתה לתפוצה רחבה בקרב מדענים העוסקים בפיתוח תוכנה עתירת חישובים, והדבר היווה תמריץ לפיתוח מהדרים המייצרים קוד מהיר ככל האפשר.
הגרסה Fortran 90 היוותה שדרוג מהותי, בהוסיפה לשפה הקצאת זיכרון דינמית, פעולות על מערכים, סוגי נתונים מופשטים, רקורסיה ומצביעים.
Fortran 95 הוסיפה לשפה תמיכה בתכנות מקבילי.
התקן האחרון של השפה, שפורסם בשנת 2004, קרוי Fortran 2003, ובו נוספה תמיכה בתכנות מונחה עצמים וקישוריות טובה יותר עם שפת C.
יצרנים של מחשבי-על פיתחו גרסאות מיוחדות של השפה לשם ניצול תכונות מיוחדות של מחשביהם, לשם השגת ביצועים מהירים ביותר.
גרסה נוספת, WATFOR, פותחה באוניברסיטת ווטרלו וזכתה להצלחה רבה באוניברסיטאות.
נאס"א השתמשה במחשבי IBM עליהם מורצת שפת התיכנות פורטרן, כחלק מהמירוץ לחלל, לאחר שההסתמכות על חישובים אנושיים הפכה פחות ופחות רלוונטית לעומס החישובים הנדרש
(הדבר מוזכר בסרט "מאחורי המספרים").
הקוד של הגשושיות וואיג'ר כתוב בשפת Fortran 5.
תוכנית למציאת מחלק משותף מקסימלי
Forgiven, Not Forgotten הוא אלבום הבכורה של להקת הפולק רוק האירית, הקורס.
הדיסק הופץ על ידי תקליטי אטלנטיק ב-26 בספטמבר 1995 בכל העולם.
האלבום הופק בעיקר על ידי דייוויד פוסטר, עם הפקה נוספת על ידי ג'ים קור.
בינואר 1997, גרסת מסע הופעות מיוחדת של האלבום הוצאה באוסטרליה וניו זילנד שהכילה דיסק בונוס שהכיל רצועות מהופעות חיות ורצועות נדירות.
כל השירים נכתבו על ידי הקורס, חוץ מבמקומות שמסומן אחרת
"Erin Shore" [פתיחה מסורתית, אינסטרומנטלי] – 0:27
"Someday" (הקורס, דייוויד פוסטר) – 3:51
"Minstrel Boy" [אינסטרומנטלי] – 2:12
"Carraroe Jig" [אינסטרומנטלי] – 0:52
"Erin Shore" [אינסטרומנטלי] – 4:14
Toss The Feathers (הופעה חיה) - (אינסטרומנטלי)
דיסק הבונוס נוסף רק בגרסת אוסטרליה, ניו זילנד מסע הופעות מוגבל.
דיסק הבונוס הוצא אחר כך בנפרד בשם The Corrs Live.
אנדראה קור - זמרת ראשית, חלילית אירית
קרולין קור - תופים, בודראן, שירת ליווי
ג'ים קור - גיטרה, קלידים, שירת ליווי
שרון קור - כינור, שירת ליווי
נואל אקלס - תופים קלטיים
דס ריינולדס - תופים קלטיים
מהנדסים: אנדרו בולנד, פליפה אלגואטה, דייב רייטסז
ערבול: דייב רייטסז, בוב קלירמאונטין
מסדר: ג'ים קור, דייוויד פוסטר
סידור כלי מיתרים: דייוויד פוסטר
בימוי אומנותי: ריצ'רד בייטס, סאנג לי-קרופורת'
שנהטבלהמקום1995טבלת אלבומים של אירלנד11995Heatseekers31996טבלת אלבומים של אוסטרליה11996The Billboard 2001311997טבלת אלבומים של בריטניה41999טבלת אלבומים של בריטניה2
שנהסינגלטבלהמקום1995"Runaway"טבלת סינגלים של אירלנד71995"Runaway"טבלת סינגלים של בריטניה491995"Runaway"AC אמריקאי201995"Runaway"Billboard Hot 100681995"Forgiven, not Forgotten"טבלת סינגלים של אירלנד11995"The Right Time"טבלת סינגלים של אירלנד31996"Love To Love You"טבלת סינגלים של בריטניה621997"Closer"אוסטרליה וניו זילנד בלבד-
ינואר 1997, דיסק שמע (גרסת מסע הופעות מוגבל)
2001, דיסק שמע (הוצאה כפולה עם "Talk On Corners (גרסה מיוחדת)"
2001, דיסק שמע (כדיסק זהב - גרסת אספנים מוגבלת)
Formation (בעברית: היווצרות) הוא שיר של הזמרת האמריקאית ביונסה מאלבומה השישי Lemonade.
השיר יצא כסינגל הראשון מן האלבום יחד עם וידאו קליפ ב-6 בפברואר 2016, עוד לפני צאת האלבום.
השיר יצא לראשונה לשירות הזרמות המוזיקה טיידל.
השיר נכתב על ידי ביונסה, חליף בראון, אשטון הוגן, מייקל ויליאמס, והופק על ידי ביונסה, אפלוס ומייק "וייל מייד איט".
מבקרי המוזיקה ראו בשיר כשיר הפוליטי ביותר שביונסה שרה אי פעם.
הביקורות על השיר היו מעורבות, בין היתר בגלל העמדה האנטי-משטרתית שמוצגת בשיר.
עם זאת השיר קיבל גם ביקורות חיוביות.
השיר הגיע למעמד זהב בארצות הברית עם מכירות של יותר מחצי מיליון עותקים דיגיטליים.
ב-23 באפריל 2019 עם יציאת האלבום לשירותי המוזיקה אפל מיוזיק וספוטיפיי יצא קליפ חדש לשיר בבלעדיות לשירות המוזיקה טיידל.
השיר בוצע לראשונה בהופעת המחצית של משחק הסופרבול ה-50. לאחר מכן גם נוסף לסיבוב ההופעות של ביונסה הקרוי על שמו "The Formation World Tour" כשיר הפתיחה של ההופעות.
קליפ השיר צולם בניו אורלינס, לואיזיאנה, והוא כולל אזכור של הוריקן קתרינה.
הקליפ מתחיל כאשר נראית ביונסה יושבת על ניידת ברחוב מוצף.
בין היתר, ניתן לראות בקליפ גבר מחזיק עיתון עם תמונה של מרטין לותר קינג עם כותרת בה רשום "אמת", ניתן לראות ילד שחור רוקד מול שורה של שוטרים, ואף ניתן לראות בקליפ כתב גרפיטי על קיר בו רשום "Stop Shooting Us" – "הפסיקו לירות בנו".
כמו כן, גם בתה של ביונסה, בלו אייבי, מופיעה בקליפ בסצנות מעבר.
במהלך כל הקליפ מבוצעים ריקודים רבים על ידי ביונסה ורקדניות נוספת הרוקדות ברחוב, בבריכה ריקה ובמסדרון.
הווידאו קליפ הועלה לערוץ היוטיוב של ביונסה כסרטון פרטי ונעול.
קליפ השיר גרם למהומות רבות בארצות הברית, כל זה עקב המסר של השיר והקליפ על היחסים הבלתי שוויוניים בין הגזע השחור לבין הגזע הלבן בארצות הברית.
קליפ השיר היה מועמד ל-6 פרסים בטקס הווידאו – קליפים של MTV לשנת 2016 שנערך ב-28 באוגוסט 2016 בניו יורק סיטי.
הקליפ זכה בכל שש המועמדויות ביניהם זכה ב"וידאו השנה".
נכון לינואר 2021 הווידאו קליפ צבר למעלה מ-236 מיליון צפיות באתר האינטרנט YouTube.
ב-18 בפברואר 2016 פרסם ג'וני הת'רינגטון מלהקת הרוק Art of Dying קאבר של השיר וזכה לתגובות נזעמות ביותר על כך שגבר לבן מבצע קאבר של אישה שחורה המדבר על זכויות שחורים בארצות הברית.
Forever and for Always (בעברית: לנצח ולתמיד) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, .
השיר יצא לאור ב-7 באפריל 2003 ברדיו ארצות הברית בגרסת הקאנטרי, וב-4 באוגוסט 2003, בגרסת הפופ כסינגל הרביעי מתוך האלבום.
לשיר יצאו מספר גרסאות, כשהבולטת ביותר מביניהן היא גרסת ה-"Red Version".
מכירותיו של השיר בעולם מסתכמות ב-800,000 עותקים, דבר אשר הפך אותו לאחד מהשירים הנמכרים ביותר מן האלבום.
בשיאו נכנס השיר היישר אל המקום ה-20 במצעד הבילבורד הוט 100, ה-6 במצעד הסינגלים הבריטי, וה-4 במצעד שירי הקאנטרי.
את השיר כתבו שאניה טוויין ורוברט ג'ון "מאט" לאנג, והוא הופק על ידי לאנג גם כן.
השיר כשמו מדבר על אהבה בין שני אנשים אשר פוגשים אחד את השני, והם מבטיחים לעצמם ואחד לשני שהיא תימשך לנצח ולתמיד.
לשיר צולמו ארבעה וידאו קליפים, בגרסאות שונות.
הגרסה שזכתה להצלחה הרבה ביותר הייתה גרסת ה-"Red Version", שצברה את מספר הצפיות הגדול ביותר, 56 מיליון צפיות בסך הכל.
בקליפ נראית טוויין כשהיא מהלכת על שפת הים, שרה את השיר.
לאחר מכן ניתן לראות שני ילדים אשר משחקים אחד עם השני באותו חוף, ולאחר מכן אותם כנערים, וכמבוגרים, דבר אשר מנציח את אהבתם שכשם השיר, תימשך לנצח ולתמיד.
הגרסאות השונות הועלו לערוץ ה-Vevo של טוויין באמצע שנת 2009.
השיר זכה להצלחה רבה במצעדים, ובשיאו נכנס היישר אל המקום ה-20 במצעד הבילבורד הוט 100.
מקוםתאריםמכירותארצות הברית (RIAA)זהב500,000בריטניה (BPI)זהב91,410סיכוםבכל העולם800,000
מדינהתאריך יציאהגרסהארצות הברית7 באפריל 2003גרסת קאנטריבריטניה2 ביוני 2003רגילהקנדה24 ביוני 2003אוסטרליה7 ביולי 2003ארצות הברית4 באוגוסט 2003גרסת פופ
"Forever Young" (בעברית: "שתישאר צעיר לנצח") הוא שיר שנכתב, הולחן ובוצע על ידי בוב דילן.
השיר הוקלט לראשונה בשנת 1973 ונכלל באלבומו הארבע עשרה Planet Waves .
באלבום נכללו שתי גרסאות לשיר – אחת כשיר ערש והשנייה במקצב רוק.
לימים סיפר דילן שאת השיר הוא כתב בהיותו בטוסון במדינת אריזונה והוא כתב אותו עבור אחד מבניו מבלי להיות "יותר מדי סנטימנטאלי".
השיר נכתב כשיר ערש לבנו של דילן ג'סי, ומילותיו מתחילות "שישמור אותך האל ויגשים משאלתך" – מילים המזכירות את ברכת כהנים הכתובה בספר במדבר – "יברכך ה' וישמרך יאר ה' פניו אליך ויחונך".
השיר מהווה תקווה שבנו יזכה לחיים של שמחה, אושר, שלום ונתינה.
השיר זכה לגרסאות כיסוי רבות של זמרים ידועי שם ולהקות זמר ובהם ג'ואן באאז, רוד סטיוארט, פיטר, פול ומרי, דיאנה רוס, ג'וני קאש, גרייטפול דד, הפריטנדרס, מיט לוף, ריי וילסון, כריסטינה פרי, לואיזה ג'ונסון ורבים אחרים.
השיר תורגם על ידי יאיר לפיד עבור רמי קליינשטיין ובוצע על ידי ריטה ורמי קליינשטיין ועל ידי רמי קליינשטיין לבדו.
השיר הולחן על ידי רמי קליינשטיין, ולחנו שונה מן הלחן המקורי של בוב דילן.
השיר בוצע בעונה השנייה של הסדרה "לא כולל שירות" על ידי משתתפיה שהיו חברים בלהקת צעירי תל אביב.
בשנת 2009 שר עומר אדם את השיר במסגרת התוכנית "כוכב נולד".
תרגום נוסף לעברית נעשה לשיר על ידי יהונתן גפן ויצא לאור כתרגום לספר Forever Young עם איוריו של פול רוג'רס.
הספר – "תמיד צעיר" יצא לאור על ידי הוצאת אגם, 2010..
תרגום נוסף לעברית נכתב על ידי אהוד בנאי בסיפור "הצריף" בספרו "זה המקום" שיצא לאור בהוצאת כתר בשנת 2012.
Forza (תרגום באיטלקית: כוח) היא סדרת משחקי מרוצים לקונסולת האקס בוקס ולמחשב האישי (חלונות 10 ומעלה).
כיום הסדרה מפוצלת לשתי סדרות: Forza Motorsport שמתמקדת בנהיגה מקצוענית במסלולים סגורים, ו-Forza Horizon שמבוססת על עולם פתוח ומשחקיות ארקיידית.
יצא ב-2005 ל-Xbox המקורי, וכולל 231 דגמי מכוניות ו-35 מסלולים, ובנוסף תמיכה ב-Xbox Live, במרוץ אונליין של עד 8 משתתפים.
המשחק היה הראשון בסדרה לתמוך נתמך בהגה של xbox וב-HDTV.
נוסף גם פיצ'ר של "פלאשבק" במקרה של התרסקות.
קמפיין הסינגלפלייר נעשה בשיתוף עם Top Gear, והמנחה ג'רמי קלארקסון.
יצא ב-2013 ל-Xbox One וכולל מעל 200 דגמי מכוניות ו-42 מסלולים.
שיתוף הפעולה עם Top Gear נמשך כשאר נוספו שני המנחים ג'יימס מיי וריצ'רד האמונד.
יצא ב-2015 ל-Xbox One ולחלונות 10, וכולל מעל 450 דגמי מכוניות ומעל 70 מסלולים.
נוצר שיתוף פעולה עם חברת פורד ועיצוב חדש לפורד GT.
יצא ב-2017 ל-Xbox One ולחלונות 10, וכולל מעל 700 דגמי מכוניות ומעל 200 מסלולים.
המשחק הוא הראשון שתומך ב-4K וחל שיפור במנגנון מזג האוויר.
עולם המשחק מדמה את מדינת קולורדו בארצות הברית.
יצא ב-2014 ל-Xbox 360 ולXbox One, וכולל מעל 200 דגמי מכוניות.
עולם המשחק מדמה את הריביירה הצרפתית וצפון איטליה, וכולל חבילת הרחבה של מהיר ועצבני.
יצא ב-2016 ל-Xbox One ולחלונות 10, וכולל מעל 350 דגמי מכוניות.
עולם המשחק מדמה את אוסטרליה, וכולל חבילת הרחבה של הוט וילס.
יצא ב-2018 ל-Xbox One ולחלונות 10, וכולל מעל 750 דגמי מכוניות.
עולם המשחק מדמה את בריטניה וכולל חילופים של עונות השנה וחבילת הרחבה של לגו.
יצא ב-2021 ל-xbox series x/s ול-xbox one ולחלונות 10+11 וכולל מעל 535 דגמי מכוניות כאשר עולם המשחק מדמה את מקסיקו עם חילופים של עונות השנה
"Forever and Ever" (בעברית: "לנצח נצחים") הוא שיר של הזמר היווני דמיס רוסוס.
השיר יצא לאור כסינגל ב-1973.
השיר נכלל באלבומו השני של רוסוס "Forever and Ever" משנת 1973, וב-1976 נכלל במיני-אלבום "The Roussos Phenomenon".
את השיר כתבו אלק ר.
ההפקה המוזיקלית הייתה של דמיס רוסוס.
רוסוס הקליט גרסה של השיר בספרדית בשם "Eternamente".
השיר הגיע למקום הראשון במצעדי הפזמונים בבלגיה (פלנדריה) ובמקסיקו, ולמקום השני בהולנד.
Foreword (בעברית: הקדמה) הוא המיני-אלבום השני של הזמרת-יוצרת האמריקאית טורי קלי.
המיני-אלבום יצא לאור ב-22 באוקטובר 2013 על ידי חברת התקליטים קפיטול רקורדס.
מתוך המיני-אלבום יצא סינגל אחד.
המיני-אלבום הגיע למקום ה-16 במצעד הבילבורד 200.
Forever Your Girl (בעברית: לנצח הבחורה שלך) הוא אלבום הבכורה של הזמרת פאולה עבדול אשר שוחרר ב-21 ביוני 1988 על ידי וירג'ין רקורדס.
אלבום זה היווה את הפריצה של עבדול לשוק המוזיקה לאחר שלפניי כן שימשה ככוראוגרפית של אמנים כמו ג'ורג' מייקל, ג'נט ג'קסון, זי זי טופ וכו'...
אלבום זה זכה להצלחה אדירה והפך באותה תקופה לאלבום הבכורה המצליח ביותר בכל הזמנים בין היתר בעקבות ההישג החסר תקדים שלו בו עבדול הצליחה להכניס למקום הראשון בארצות הברית 4 שירים מהאלבום.
נכון להיום מכירות האלבום עומדות על 18 מיליון עותקים.
ב-1987 החלה עבדול לחסוך כסף בשביל להקליט קלטות דמו.
חברת וירג'ין רקורדס בראשו של ג'ף איירוף (אשר החתים גם את ג'נט ג'קסון בחברה אחרת) גילתה התעניינות בעבדול והחתימה אותם על חוזה אצלם.
בגלל שעד כה התעסקה בעיקר בריקוד עבדול לא הייתה מספיק מיומנת בשירה ולשם כך היא עבדה עם מפתחי קולות ומפיקים מוזיקליים כדי לפתח את היכולות הווקאליות שלה.
בריאיון ג'ף איירוף אמר כי עבדול התעקשה שהיא יכולה לשיר ואיירוף החליט לתת לה צ'אנס והבין שאם תוכל גם לשיר וגם לרקוד היא יכולה להיות כוכבת.
עם שחרורו האלבום לא זכה להצלחה מיידית ולקח לו 64 שבועות עד שהגיע למקום הראשון בארצות הברית, הזמן הארוך ביותר שנדרש מאלבום בשביל להגיע למיקום זה.
בסופו של דבר האלבום זכה להצלחה ענקית בארצות הברית כאשר מכר 7 מיליון עותקים במדינה ובכך היה זכאי ל-7 מעמדות פלטינה ובכל העולם זכה להצלחה ענקית עוד יותר כאשר מכר 11 מיליון עותקים נוספים.
מתוך האלבום יצאו 6 סינגלים כאשר ארבע מתוכם הגיעו למקום הראשון בארצות הברית, ובכך הפך לבין האלבומים היחידים שהצליח להכניס הכי הרבה שירים מתוכו למקום הראשון במדינה ולאלבום הבכורה הנשי הראשון שהצליח להכניס הכי הרבה שירים מתוכו למקום הראשון במדינה.
השיר "The Way That You Love Me" הצליח להגיע למקום ה-3 במדינה ובכך עבדול הפכה לאמן שהצליח להכניס הכי הרבה שירים מהחמישייה הפותחת לאלבום אחד.
בנוסף האלבום הצליח להגיע למקום ה-4 במצעד אלבומי ה-R&B האמריקאי ו-4 שירים מתוך האלבום כבשו את המקום הראשון במצעד שירי ה-R&B האמריקאי.
תחילה האלבום לא נחל הצלחה גדולה עד שיצא השיר "Straight Up" שהפך ללהיט ענק והביא את עבדול לפריצה באביב/קיץ 1989. לאחר מכן האלבום הגיע למקום הראשון בארצות הברית שם שהה במשך 10 שבועות לא רצופים.
בחורף 1990 האלבום הגיע להישג חסר תקדים כאשר הצליח למכור 191 אלף עותקים ביום אחד בארצות הברית.
ב-1998 בילבורד הכריז כי אלבום זה הוא האלבום המצליח ביותר שיצא מוירג'ין רקורדס ו-5 שירים מתוכו דורגו ברשימת 20 השירים המצליחים ביותר שיצאו מחברה זו.
האלבום זיכה את עבדול ב-4 פרסי VMA, שני פרסי AMA, פרס גראמי ופרס בחירת הקהל.
Forget Forever (בעברית: לשכוח לתמיד) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance.
השיר הגיע למקום ה-118 במצעד השירים של קוריאה הדרומית.
השיר נכתב על ידי ג'ייסון אביגן, קלרנס קופי, אלכסנדר ליקירדו, ג'ורדן ג'ונסון, סטפן ג'ונסון ומרקוס לומקס והופק על ידי המונסטרס & סטריינג'רז, אביגן ודן בוק.
השיר הוקלט כבר בשנת 2012, והוא מכיל בתוכו את סגנון הסינת'פופ, המשלב בתוכו את סגנון הדאנס-פופ.
בנוסף לכך, מדבר השיר על ניסיון לשכוח מישהו לתמיד, לאחר שגומז עברה איתו דברים שונים.
השיר זכה להצלחה כאשר נכנס למקום ה-118 במצעד השירים של קוריאה הדרומית, למרות שלא יצא כסינגל.
בשנת 2014, יצא לאור אלבום האוסף הראשון של גומז For You, בו נכלל רמיקס חדש שנעשה עבור השיר, שצבר להצלחה כאשר צבר למעלה מ-6 מיליון צפיות ביוטיוב.
"Forever Young" (בעברית: "צעיר/ה לנצח") הוא שיר שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השני שלה, Square Up.
השיר יצא לאור ב-15 ביוני 2018, על ידי חברות התקליטים ג'יני מיוזיק ו-YG אנטרטיינמנט, ביחד עם שאר שירי המיני-אלבום.
השיר נכתב על ידי טדי פארק ובקו בום והופק על ידי טדי פארק ובום גם כן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.
במצעד 100 השירים החמים של קוריאה הדרומית הגיע למקום השני.
במצעד ה-Gaon של המדינה, הגיע למקום השני גם כן.
במצעד השירים של מלזיה הגיע למקום החמישי, תוך שבמצעד השירים של ניו זילנד הגיע למקום העשירי.
השיר דורג במקום ה-32 ברשימת השירים המצליחים ביותר בקוריאה הדרומית שפורסמה בסוף שנת 2018.
מקוםתאריםמכירותקוריאה הדרומית (KMCA)פלטינה2,500,000סטרימינגקוריאה הדרומית (KMCA)פלטינה100,000,000
מדינהתאריך יציאהפורמטחברת תקליטיםמקורעולם15 ביוני 2018הזרמת מוזיקה • הורדה דיגיטליתג'יני • YG
פורטינט היא חברה אמריקאית רב-לאומית טכנולוגית המפתחת ומשווקת מוצרי אבטחת מידע.
החברה מעסיקה כ-13,568 עובדים ומספקת שירותים ללקוחות ברחבי העולם.
משרדיה הראשיים נמצאים בעיר סאניווייל, קליפורניה, ארצות הברית.
פורטינט הוקמה בשנת 2000 על ידי קן סיה (Ken Xie) ומייקל סיה (Michael Xie) במטרה לספק שירותי אבטחת מידע.
עד לשנת 2004, גייסה החברה כ-90 מיליון דולר במספר סבבי גיוס.
בחודש דצמבר 2009, הונפקה החברה בבורסה לניירות ערך, נאסד"ק, תחת סימן המסחר FTNT.
בשנת 2016, ביצעה התאמה של מערכותיה למחשוב ענן.
בסוף שנת 2017 דיווחה פורטינט על הכנסות של מעל 416.7 מיליון דולר, עלייה של 15% לעומת 2016.
נכון ל-31 בדצמבר 2017 היו לפורטינט מעל ל-300 פטנטים בארצות הברית.
לחברה קשת רחבה של מוצרי אבטחת מידע הנמצאות בשימוש בישראל ובעולם:
Fortigate - מערכת לניטור וחסימת התקשרויות בלתי רצויות לרשת התקשורת או מחשב יחיד.
Fortianalyzer - ניטור ומעקב אחר מערכות החברה.
FortiManager מאפשר ניהול של מוצרי החברה בממשק אחד.
FortiAP - רכיב תקשורת המאפשר לנהל את נקודות הגישה הארגוניות.
FortiSandbox - כלי המאפשר לנתח קבצים ומידע ברשת הארגונית.
שיטת Form-based code היא שיטה בתחום העירוניות החדשה לוויסות פיתוח קרקעות לצורך השגת צורה עירונית ספציפית.
Form-based code נועדה לטפח תוצאות מובנות צפויות ותחום ציבורי איכותי על ידי שימוש בצורה פיזית (על פי התורה של עירוב שימושים) תוך התמקדות פחותה בשימוש קרקע באמצעות תקנות עירוניות.
Form-based code היא אמצעי לסידור "בלאגן עירוני" אך לא קו מנחה עבור ישוב כלשהו, עיר, כפר או מחוז כלשהו ומציעה חלופה של אזורים קונבנציונליים.
Form-based code משמשת בתור מענה חדש לאתגרים המודרניים של התפשטות עירונית, בלייה עירונית, הידרדרות השכונות ההיסטוריות העירוניות, והזנחת בטיחות הולכי הרגל בזמן של פיתוח עירוני כלשהו.
המסורת פחתה כמדריך לדפוסי פיתוח, והאימוץ הנרחב של ערים בתקנות יעוד לשימוש חד פעמי הרתיע את העירוניות הקומפקטית וההליכה.
בשנת 2004 הוקם בוושינגטון הבירה, ארצות הברית "המכון לשיטת Form-based code" העוסק מאז בפיתוח, ידע, ומחקר של שיטה זו.
בעקבותיו הוקם: "המרכז ללימודי טרנסקטורה יישומית - (CATS)" המקדם הבנה של הסביבה הבנויה כחלק משילובה בתוך הסביבה הטבעית באמצעות מתודולוגיית התכנון של המעבר הכפרי-עירוני.
ארגונים אלו עוסקים בשיתוף פעולה עם הקונגרס לעירוניות חדשה.
Forever Your Girl (בעברית: לנצח הבחורה שלך) הוא שיר של הזמרת פאולה עבדול אשר יצא כסינגל מתוך אלבום הבכורה שלה בעל אותו השם ב-20 בפברואר 1989 על ידי וירג'ין רקורדס.
הוא נכתב והופק על ידי אוליבר ליבר אשר גם כתב והפיק את אחד הסינגלים האחרים באלבום.
השיר המשיך את הצלחת הסינגל הקודם כאשר הגיע גם הוא הגיע למקום הראשון בארצות הברית, שם שהה במשך שבועיים ובכך גם דחף את האלבום להיכנס לתוך העשירייה הפותחת בארצות הברית.
במצעד סוף השנה האמריקאי השיר הצליח להגיע למקום ה-30. בנוסף השיר נכנס למקום ה-11 במצעד השירים העכשוויים למבוגרים.
באירופה השיר זכה להצלחה פחותה כאשר הגיע למקום ה-30 בלבד במצעד האירופאי.
בקנדה השיר גם זכה להצלחה כאשר הגיע למקום הראשון גם כן.
באוסטרליה השיר הגיע למקום ה-51 בלבד אך בניו זילנד הגיע למקום ה-11.
מבחינה לירית השיר עוסק בנאמנות במערכת יחסים ועל כך שלא משנה מי ירצה אותה עבדול תישאר נאמנה לנצח לבן זוגה.
גרסת הסינגל הייתה שונה במעט מגרסת האלבום מכיוון שהיא כללה קולות רקע ושימוש ביותר כלים ומכשירים.
הקליפ בבימויו של דייוויד פינצ'ר מציג את עבדול מביימת ומרכיבה כוראוגרפיה למופע של ילדים.
הקליפ היה לקליפ המשודר ביותר ב-MTV במשך שבועיים ברצף ובכך העלה את הפופולריות של הזמרת בערוץ.
בנוסף הקליפ גם כולל מחווה למספר קליפים אחרים ביניהם "The Boys of Summer" של דון הנלי ו-"Simply Irresistible" של רוברט פאלמר.
"Forever Young" (בעברית: "צעיר לנצח") הוא שיר של להקת הסינת'-פופ הגרמנית אלפאוויל משנת 1984, מתוך אלבום הבכורה שלה "Forever Young".
הסינגל היה להיט בסקנדינביה ובמדינות דוברות הגרמנית באירופה באותה שנה.
השיר הגיע למקום הראשון בשוודיה, מקום שלישי בנורווגיה ושווייץ, מקום רביעי בגרמניה המערבית והגיע לעשירייה השנייה במצעדים של צרפת, ספרד, אוסטריה והולנד.
בבריטניה הסינגל הגיע רק למקום ה-98.
לאחר יציאתו השיר בוצע ידי מוזיקאים והרכבים שונים, בהם: לורה ברניגן, בקי היל, ויין וונדר, ברנדי קרלילה, אקסל רודי פל, Undressd ו-Interactive.
"Forever Winter" (בעברית: "חֹרֶף לָנֶצַח") הוא שיר שהוקלט על ידי הזמרת-יוצרת האמריקאית טיילור סוויפט.
הוא יצא לאור ב-12 בנובמבר 2021, עם פרסומו של אלבום ההוצאה החוזרת השני של הזמרת , בהוצאת חברת התקליטים ריפבליק רקורדס.
אלבום האולפן הרביעי של טיילור סוויפט, Red, יצא לאור ב-22 באוקטובר 2012 על ידי ביג משין רקורדס.
האלבום זכה לשבחי המבקרים בשל נכונותה של סוויפט להתרחק מסגנון הקאנטרי האופייני לה ולהתנסות בז'אנרים מוזיקליים חדשים.
סוויפט זכתה בפרסים ובמועמדויות רבים עבור האלבום.
בטקס פרסי גראמי ה-56, Red היה מועמד לאלבום הקאנטרי הטוב ביותר, המועמדות השלישית ברציפות של סוויפט בקטגוריה זו, ומועמד לאלבום השנה, המועמדות השנייה של סוויפט בקטגוריה זו לאחר שזכתה בה עם אלבומה השני, Fearless (2008).
ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה.
היא אף הצהירה על כוונתה להקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה.
ב-5 באוגוסט 2021, טיילור סוויפט פרסמה טיזר באורך 30 שניות ברשתות החברתיות ובו אותיות מבולבלות שכאשר פוענחו, חשפו את שמות השירים ומשתפי הפעולה מתשעת השירים שטרם פורסמו ונכללו ב- (2021), הגרסה החוזרת לאלבומה Red מ-2012. אחת מתשע הרצועות הייתה "Forever Winter", שהוכרזה זמן קצר לאחר מכן כשיר ה-27 באלבום.
בפלטפורמת הספוטיפיי צבר השיר כ-19 מיליון השמעות.
אל השיר הופנו ביקורות חיוביות לרוב; האתר The A.V.
Club כתב כי המסר הקודר של השיר מועבר בצורה "נהדרת" עם מוזיקה קצבית המבוססת על צלילי חצוצרה.
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג54Uproxxכל שירי "מתוך הכספת" באלבומי ה-Taylor's Version של טיילור סוויפט, לפי דירוג9
Forget (בעברית: לשכוח) הוא שיר של הזמרת הוולשית מרינה דיאמנדיס, שהייתה ידועה בעבר בשם הבמה מרינה אנד דה דיימונדס.
השיר יצא לאור ב-3 במרץ 2015, כסינגל הרביעי מתוך אלבום האולפן השלישי שלה, Froot.
ב-"Forget", שרה דיאמנדיס על לשכוח את טעויות העבר שלה.
השיר הוא הרצועה החמישית באלבום האולפן השלישי של דיאמנדיס, Froot, והוא באורך של ארבע דקות ותשע שניות.
ב-3 במרץ 2015, יצא השיר להורדה דיגיטלית, בתור "ה-Froot של החודש", פרויקט שבמסגרתו פרסמה הזמרת שיר אחד מתוך האלבום בכל חודש, עד לתאריך יציאתו.
באותו היום, עלו האקורדים של השיר לאתר הרשמי שלה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.
את הקליפ לשיר ביים מרקוס לונדקוויסט, שגם ביים את הקליפ לסינגל הקודם, "I'm a Ruin", והוא עלה לערוץ היוטיוב של דיאמנדיס ב-4 במרץ, יום לאחר צאת הסינגל.
דייוויד קוסטן – הפקה, כלי הקשה, קלידים, הנדסה, תכנות
מדינהתאריך יציאהפורמטחברת תקליטיםעולם3 במרץ 2015הזרמת מוזיקה • הורדה דיגיטליתאטלנטיק
גלשן מצנח Formula Kite נבחר על ידי איגוד השיט הבין-לאומי כדגם שַיִט חדש למשחקים האולימפיים שיערכו בפריז 2024.
איגוד גלשני המצנח הבינלאומי (IKA), הוקם באפריל 2008 על ידי Guillaume Fournier, לאחר שפדרציית השיט העולמי (ISAF) ובשמה כיום איגוד השיט הבין-לאומי אימץ את גלשני המצנח כדגם לאליפויות עולם.
האיגוד קבע חמישה ענפים עם דירוג עולם אישי ואליפויות עולם:
שיוט צי (שבו נשפטים על פי חוקי השיט של שיט עולמי), קיים גם ביבשה ובשלג בתצורות אחרות.
סגנון חופשי (שבו הביצועים נשפטים על פי התרשמות אישית וקושי התחבולות (טריקים), קיים גם על יבשה ועל שלג.
קייט קרוס (מתחרים במקצה זה מול זה שהמנצחים עולים לסיבוב הבא).
רכיבה על גלים (בה הביצועים נשפטים על פי בחירת גלים וביצוע התמרונים על הגל).
מהירות (עם ביצועים הנמדדים לפי המהירות הממוצעת על פני מרחק קבוע, בדרך כלל 500 מ'), קיים גם על יבשה ועל שלג.
אליפות העולם הראשונה בדגם (לבוגרים) נערכה בשנת 2009 בסן פרנסיסקו, ארצות הברית.
בשנת 2021 החלו התחרויות בדגם בוגרים ונוער בישראל.
בוגרים ונוער מתחת לגיל 19 (U19).
(כל מתחרה רשאי לרשום 4 גודלי מצנח לתחרות, ראשון גדול מ 15מ², שני בין 11-15מ², שלישי קטן מ 11מ² ורביעי קטן מ 9מ² ).
נוער וילדים מחולקים לשתי קבוצות גיל: מתחת לגיל 17 (U17) ומתחת לגיל 15 (U15).
הם מתחרים על אותו גלשן מצנח (כל מתחרה רשאי לרשום 3 גודלי מצנח לתחרות).
בשל סוגיות בטיחות, כל מתחרה מחויב לחבוש קסדה תקנית, לשאת על הרתמות סכין חיתוך מיתרים ורשאי להוסיף אפוד מציף (אם אינו מחויב על פי הוראות השַיִט של אותה תחרות).
גולשים ישראלים שהגיעו להישגים בינלאומיים באליפות עולם ובאליפות אירופה
+שנהאירועאתרגולשהישגהערות2021אליפות עולם לנוער WSMussanah – עומאןגל צוקרמן זהב
Formidable (בעברית: נהדר) הוא שיר של הזמר הבלגי סטרומאה, נחשב בין שיריו המפורסמים.
השיר שוחרר כהורדה דיגיטלית בבלגיה ב-4 ביוני 2013 כסינגל השני מתוך אלבום האולפן השני שלו Racine carrée (2013).
השיר נכנס למקום הראשון כבר בשבוע יציאתו בבלגיה ותוך זמן קצר הגיע למקום הראשון גם בצרפת.
זה הסינגל הצרפתי המצליח ביותר מבחינה כלכלית מאז השיר Alors on danse ב-2009.
השיר מדבר על אהבה נכזבת.
הוא בנוי כמונולוג של גבר סובל, שיכור, שחברתו נפרדה ממנו לפני כמה שעות.
הוא חוזר על דברים שכנראה היו חלק משיחה ביניהם, כמו אי רצונו בחתונה ובילדים, וכן נושאים אחרים, לאחר אולטימטום מצידה בעניין.
הדובר נואש לחזור אליה, מתחרט מאוד על דבריו, אך יודע שאינו יכול לעמוד בדרישותיה ושאין לו סיכוי.
המילים הפותחות את השיר והפזמון החוזר:
בצרפתית, בולטת ההתחכמות הלשונית בשיר.
המילה Formidable שפירושה "מדהים", נשמעת "פוֹרְמִידַבְּלֶה".
לעומתה צירוף המילים fort minable שפירושם "עלוב מאד", מהוות היפוך מוחלט, ונשמעות כמילה אחרת, "פוֹרְמִינַבְּאלֶה".
בשמיעה, מדובר במילים דומות מאוד, כמעט זהות, עם הבדל של אות אחת ביניהן.
}ב-21 במאי 2013, הועלה לרשת היוטיוב סרטון חובבים בין כמה שניות, שבו נראה הזמר והיוצר סטרומאה כשהוא לכאורה שיכור, משוטט בתחנת הרכבת החשמלית "לואיז" בבריסל במהלך עלות השחר, בחולצה צהובה רטובה, ממלמל וצועק את המילה Formidable.
באותו סרטון קצר פונים אליו שוטרים העוברים במקום, מזהים אותו ומציעים לו עזרה, אך הוא מסרב לעזרתם.
הסרטון הקצר הפך בתוך זמן מהיר לסרטון ויראלי, לאור פרסומו הרב של סטרומאה, ועורר תשומת לב רבה בקרב ערוצי הבידור השונים בבלגיה וצרפת.
ערוצי הבידור בטלוויזיה הצרפתית והבלגית, וכן מדורי הבידור והרכילות בעיתונות, רעשו וגעשו בעניין התקרית, וחלק מהפרשנים אף הביעו תמיהה האם הצלחתו הרבה של סטרומאה, עם הקליפ Alors on danse הביאה אותו לקצה, ולמצב של לחץ שעמו הוא כבר לא יכול להתמודד.
ימים לאחר מכן נחשף כי אותן שניות מצולמות של התקרית עם השוטרים היו חלק מתוכנן מההקלטה לקליפ החדש; הדבר אושר באופן רשמי במהלך תוכנית הלילה Ce soir (ou jamais!) (מילולית: "הלילה או לעולם לא") בערוץ France 2, שבה סטרומאה דן בשירו המצליח "Formidable.
בסרטון של הקליפ, שצולם על ידי מצלמות מוסתרות ברחבי התחנה, נראה הזמר סטרומאה כאילו הוא שיכור ומבולבל, צועד ומועד בדרכו לתחנה, צועק קטעי מילות השיר לעבר העוברים ושבים, נופל, ובכמה הזדמנויות מופיע על סף כניסה לתוך התחנה.
צופים מהצד מתעדים את האירוע בטלפונים הסלולריים שלהם, ואדם אחד אף מתערב כדי למנוע מסטרומה לרדת לנתיב של חשמלית מתקרבת.
המוזיקה נפסקת בפתאומיות כששלושה שוטרים, שלא מודעים לכך שמדובר בהקלטה, ניגשים לסטרומאה כדי להעריך את מצבו הבריאותי ולברר אם הוא שתה.
סטרומה מרגיע אותם, והסרטון מתחדש.
(קטע קצר זה, שאין בו שירה, הוא שפורסם ברשתות החברתיות כסרטון ויראלי).
בסצנה האחרונה של הקליפ, סטרומאה עוזב, ואחריו צוות הצילום שלו, ומציג שהשכרות שלו הייתה רק מעשה על ידי חיוך לתוך המצלמה, יישור בגדיו ולחיצה על עקביו.
בכותרת הסרטון יש כיתוב בצרפתית: "ceci n'est pas une leçon" ("זה לא שיעור").
שחרור צילומים בצורה כזאת, לכאורה באופן לא מתוכנן, כחלק מיחסי ציבור לקליפ, כך שהגיע לערוצי הבידור ולשיח הציבורי, היה דבר ראשוני ופורץ דרך בשנת 2013. הקליפ זכה לתפוצה נרחבת, וזכה בפרס לקטגוריית " קליפ השנה " של Victoires de la Musique לשנת 2014.
מקוםתאריםמכירות בלגיה (BEA) פלטינה ×3 60,000 דנמרק (IFPI Danmark) פלטינה 90,000 צרפת (SNEP) יהלום 309,800 איטליה (FIMI) זהב 15,000 שווייץ (IFPI Switzerland) פלטינה 30,000
אזור תאריך פורמט חברת תקליטים בלגיה 1 ביוני 2013 הורדה דיגיטלית מוסארט
גרסאות כיסוי (קאברים) בשפות אחרות
ב-6 בדצמבר 2013, במהלך התוכנית החיה הרביעית של העונה הרביעית של תוכנית הטלוויזיה ההולנדית The Voice of Holland, הזמרת ההולנדית Cheyenne Toney ביצעה קאבר ל"Formidable".
היא שרה גרסת כיסוי בתרגום עצמי, מצרפתית להולנדית.
הגרסה שלה לשיר הגיעה למיקום השיא ב-Mega Single Top 100 (מקום במצעד הגבוה יותר מהמקור) ולמקום השמונה עשר בטופ 40 ההולנדי.
גרסה בערבית מגרבית לשיר של המבצעת הקנדית המרוקאית נדיה אסאדיקי הייתה להיט אינטרנט באוקטובר 2015. ב-17 בנובמבר, היא המשיכה לבצע את השיר בשידור חי במצעד הרדיו של VivaCité Tip Top וב - Le Petit Journal (Canal+).
"Forever and Ever, Amen" (בעברית: "לנצח נצחים, אמן") הוא שיר שנכתב על ידי פול אוברסטריט ודון שליץ, והוקלט על ידי אמן מוזיקת הקאנטרי האמריקאי רנדי טראוויס .
הוא יצא לאור במרץ 1987 כסינגל המוביל מתוך האלבום Always & Forever והפך לסינגל השלישי של טראוויס שדורג במקום הראשון במצעד שירי הקאנטרי.
באוגוסט 2020, ג'וש טרנר הקליט גרסת כיסוי של "Forever and Ever, Amen" בהשתתפות טראוויס באלבומו, Country State of Mind.
מאז 2017, טראוויס, שיכולת שירתו הוגבלה מאוד מאז שלקה בשבץ ב-2013, אמר במספר הזדמנויות את המילה "אמן" בהופעות חיות של אמנים אחרים כשהוא נוכח בהן.
בפברואר 2021, רונאן קיטינג ושאניה טוויין הקליטו גרסת כיסוי שהופצה כסינגל הרביעי מתוך אלבום האולפן האחד-עשר של קיטינג, Twenty Twenty.
שליץ העביר את המסר הסנטימנטלי לאוברסטריט, והשניים כתבו את השיר תוך כמה שעות.
הם ערכו את גרסת הדמו של השיר למחרת, והעבירו אותה למנהלת של האחים וורנר, מרתה שארפ.
שארפ הציעה שהשיר יתאים בצורה מדויקת לטראוויס, שעבורו אוברסטריט כתב בעבר את "On the Other Hand".
טראוויס אהב את השיר בשניות הראשונות שהאזין לו; שם אלבומו Always & Forever נגזר מ-"Forever and Ever, Amen".
"Forever and Ever, Amen" הופץ לראשונה במרץ 1987. הוא דורג לראשונה במצעד שירי הקאנטרי של בילבורד ב-25 באפריל 1987. השיר הגיע בהמשך למקום הראשון, שם שהה במשך שלושה שבועות ב-13 ביוני 1987, הסינגל הראשון שעשה זאת במצעד מאז "Lookin' for Love" של ג'וני לי, שבע שנים קודם לכן.
השיר זכה לשבחים ביקורתיים רבים בקהילת הקאנטרי, כמו גם במישור המיינסטרים.
הוא זכה בפרס גראמי בקטגוריית "שיר הקאנטרי & המערבי הטוב ביותר" במהלך טקס פרסי גראמי ה-30 שאירע ב-1988. בהמשך, זכה בתואר "שיר השנה" מהאקדמיה למוזיקת קאנטרי, ואיגוד מוזיקת הקאנטרי.
כמעט שלושה עשורים לאחר יציאתו, הוא קיבל את תואר הזהב על ידי איגוד תעשיית ההקלטות האמריקאי (RIAA).
המכירות הדיגיטליות שלו נאמדו בלמעלה מ-966,000 עותקים דיגיטליים במאמר שפורסם בשנת 2016. בדצמבר 2021 נודע כי למעלה משני מיליון עותקים ממנו נמכרו בארצות הברית.
אזורתאריך יציאהפורמטחברת תקליטיםמקורכלל העולםמרץ 1987תקליט 7 אינץ' • תקליט 12 אינץ'האחים וורנר נאשוויל12 בנובמבר 2020הזרמת מוזיקה • הורדה דיגיטליתיוניברסל
Fortum (רשמית: Fortum Corporation) היא חברת אנרגיה ממשלתית פינית.
המטה ממוקם בעיר אספו (ליד הלסינקי).
בשנת 2015 השלימה החברה את מכירת עסקי ההולכה שלה והודיעה כי היא מתכננת להתמקד בייצור חשמל הידרואלקטרי ואנרגיה גרעינית.
נתח השליטה (50.55% מהמניות) בחברה שייך לממשלת פינלנד, כ-47% נוספים נסחרים בבורסה המקומית.
שווי החברה נכון ל-31 בדצמבר 2014 היה 16 מיליארד יורו.
החברה נוסדה בשנת 1998 עם מיזוג של חברת הנפט Neste (שנוסדה בשנת 1948) וחברת ייצור החשמל Imatran Voima (1932-1997).
בשנת 2005, עסקי הנפט של Fortum פוצלו לחברה נפרדת בשם Neste Oil.
פעילות החברה מתרכזת במדינות צפון אירופה, מדינות הים הבלטי וברוסיה (עד 2022).
החברה מחזיקה ביותר מ-500 חברות אנרגיה הממוקמות בפינלנד, שוודיה, נורווגיה, בריטניה, פולין והמדינות הבלטיות.
"Fortnight" (בעברית: "שְׁבוּעַיִם") הוא סינגל שהוקלט על ידי הזמרת-יוצרת האמריקאית טיילור סוויפט בהשתתפות הראפר פוסט מאלון.
את השיר כתבו השניים עם ג'ק אנטונוף, שגם הפיק אותו לצד סוויפט.
"Fortnight" הוא בלדת דאון-טמפו בהשראת שנות ה-80 של המאה ה-20 במוזיקה הפופולרית, המשלבת אלמנטים של אלקטרופופ, סינת'-פופ וניו וייב, בנויה סביב בייסליין מסינתיסייזר, ומסתיימת בגשרון הכולל הרמוניות קוליות של סוויפט ומאלון.
מילות השיר מתארות רומן עז רגשית שנמשך שבועיים, בו אישה נשואה מתאחדת מחדש עם מאהבה לשעבר, והשניים נשבעים להימלט יחד לפלורידה.
חברת התקליטים ריפבליק רקורדס הוציאה את "Fortnight" כסינגל המוביל מתוך אלבום האולפן האחד-עשר של סוויפט, The Tortured Poets Department, ב-19 באפריל 2024. הביקורות שיבחו בעיקר את הכימיה הווקאלית בין סוויפט למאלון, אם כי חלקן מצאו את ההלחנה חלשה.
בטקס פרסי גראמי ה-67 היה השיר מועמד בקטגוריות שיר השנה והקלטת השנה.
"Fortnight" צבר את מספר ההשמעות הגדול ביותר ביום בודד בספוטיפיי והגיע למקום הראשון במצעד הבילבורד הוט 100 בארצות הברית, במצעד הבילבורד גלובל 200 ובדירוגים השונים באוסטרליה, קנדה, מלזיה, ניו זילנד, הפיליפינים, סינגפור, איחוד האמירויות הערביות והממלכה המאוחדת.
סוויפט ביימה את הווידאו קליפ לשיר, שצולם בשחור-לבן בידי הצלם רודריגו פריאטו.
בקליפ מגלמת סוויפט מטופלת הלוקה בנפשה, שלבושה בסגנון ויקטוריאני-גותי, ומתאבלת על קשר רומנטי מהעבר וחווה מחדש את זיכרונותיו.
העלילה מציגה את סוויפט ומאלון כזוג אוהבים, ואית'ן הוק וג'וש צ'ארלס כמדענים מרושעים המבצעים עליה ניסויים.
הווידאו קליפ זכה בפרסים רבים, בהם חמישה פרסים בפרסי הווידאו קליפים של MTV לשנת 2024, כולל פרס קליפ השנה.
בנוסף, זכה בפרס הקליפ הטוב ביותר בטקס פרסי המוזיקה של MTV אירופה 2024 והיה מועמד לפרס הווידאו קליפ הטוב ביותר בטקס פרסי הגראמי ה-67.
סוויפט החלה בעבודתה על אלבום האולפן האחד-עשר שלה, The Tortured Poets Department, בסמוך להשלמת הפקתו של אלבומה הקודם, Midnights (2022).
תהליך היצירה נמשך במקביל לסיבוב ההופעות העולמי שלה, "The Eras Tour", בשנת 2023, והתרחש על רקע חשיפה תקשורתית נרחבת אודות חייה האישיים, לרבות פרידתה מהשחקן ג'ו אלווין לאחר מערכת יחסים רבת שנים, וכן דיווחים על קשר רומנטי קצר טווח עם המוזיקאי מאטי הילי.
הכרזת האלבום נמסרה רשמית על ידי סוויפט בטקס פרסי גראמי ה-66, אשר התקיים ב-4 בפברואר 2024. ביום שלאחר מכן פורסמה רשימת הרצועות של האלבום ברשתות החברתיות.
הרצועה הפותחת, "Fortnight", כוללת שיתוף פעולה עם הראפר והזמר פוסט מאלון.
סוויפט הציגה לו את השיר לראשונה באולפן הביתי של מאלון בלוס אנג'לס, שם הקליט קולות רקע והוסיף קטעים נוספים לגשרון.
בראיון לאפל מיוזיק 1 בפברואר 2024 אמר מאלון כי באותה עת טרם שמע את הגרסה המלאה של היצירה.
באיטליה הופץ להשמעות איירפליי באמצעות יוניברסל מיוזיק גרופ, ובקנדה באמצעות ריפבליק/יוניברסל.
עטיפת הסינגל, שנחשפה בפלטפורמות החברתיות של הזמרת, הציגה צילום בשחור-לבן של סוויפט, מניחה לחיה על אגרופה הקמוץ, לצד מאלון המשקיף אל המצלמה בידיים שלובות.
השיר הופץ גם כמהדורת תקליטור מוגבלת דרך חנותה המקוונת של סוויפט בארצות הברית, אירלנד, הממלכה המאוחדת, גרמניה ושווייץ.
רמיקס מאת Blond:ish יצא לאור ב-21 במאי 2024, וב-9 ביולי באותה שנה יצאו גרסה אקוסטית ורמיקס נוסף מאת ההרכב Cults.
בנוסף, לציון יום חנויות התקליטים, יצאה ב-12 באפריל 2025 לאור מהדורה מיוחדת על גבי תקליט ויניל בקוטר שבעה אינצ'ים.
עם פתיחת מופעי "The Eras Tour" בפריז במאי 2024, נוספו לרשימת הביצועים של סוויפט שירים מתוך The Tortured Poets Department, ובהם "Fortnight".
במסגרת המופע שולבה תפאורה המורכבת ממיטה ניידת שעליה הוטבע הכיתוב "TTPD" ורקדנים לבושים במדי אחיות.
סוויפט ביצעה את השיר בישיבה מול מכונת כתיבה, אל מול רקדן נוסף, בעוד המיטה, שעוצבה כך שתדמה גם לשולחן משרדי, נעה על פני הבמה.
סוויפט ומאלון כתבו את "Fortnight" עם ג'ק אנטונוף, אשר תכנת את הרצועה, וניגן בה על גיטרה אקוסטית, גיטרה חשמלית, סינתיסייזרים מסוג Juno ו-M1, תופים וכלי הקשה.
את קטעי התופים הנוספים ניגן שון האצ'ינסון, והם הוקלטו על ידו ועל ידי מייקל רידלברגר באולפן "האצ'ינסון סאונדס" בברוקלין.
לואי בל הקליט והפיק את קולותיו של מאלון באולפני "אלקטריק פיל" שבלוס אנג'לס.
הקלטותיה של סוויפט התבצעו על ידי לורה סיסק ואולי ג'ייקובס באולפני "קונוויי" שבלוס אנג'לס ובאולפני "אלקטריק ליידי" בניו יורק, והמיקס נעשה בידי סרבן גניאה באולפני "מיקסטאר" שבווירג'יניה ביץ'.
משך השיר הוא שלוש דקות ו-48 שניות.
זהו בלדה בהשראת שנות ה-80 של המאה ה-20 במוזיקה הפופולרית, המשלבת דאון-טמפו, אלקטרופופ, סינת'-פופ וניו וייב.
ההפקה האלקטרונית נשענת על בייסליין מצלילי סינתיסייזר 8-bit החוזרים בכל שמונה תיבות.
סוויפט מבצעת את הבתים בקול מונוטוני, ובפזמון היא שרה את השורה "I love you, it's ruining my life" ("אני אוהבת אותך, זה הורס את חיי"), כאשר שירתו המרוסנת של מאלון מהדהדת את קולה.
בגשרון המסכם מבצעים סוויפט ומאלון הרמוניות קוליות משותפות.
חלק מהמבקרים ציינו כי "Fortnight" דומה סגנונית לחומרים מאלבומה הקודם Midnights.
לורן וב מ-Clash כתבה כי לשיר יש אופי של שירי רוקסט, קאטינג קרו ופיל קולינס.
לורה סנייפס מ"הגרדיאן" סברה כי "צלילי הסינתיסייזרים המבעבעים, התופים הרועמים וקולות הרקע המלוטשים" מעלים בזיכרון את סגנונם של להקת דה 1975. כמו כן, נעשו השוואות רבות ליצירתה של לנה דל ריי.
מילות השיר "Fortnight" עוסקות בהשלכות הרגשיות של רומן קצר בן שבועיים.
הדמות שמגלמת סוויפט היא אישה נשואה לא באושר, שהופכת לשכנתו של מאהבה לשעבר, הנשוי גם הוא לאישה אחרת.
השניים נפגשים מדי יום בעיירה אמריקאית פרברית, תוך שהם משקים את פרחי הגן ומשוחחים על מזג האוויר.
העובדה שהיא מתגוררת בסמוך אליו מעוררת בה פנטזיות על רצח אשתו, וכן היא נוטה לשקוע באלכוהוליזם כדי להתמודד עם מצוקתה.
בפזמון שלאחר הבית השני מגלה הדמות על בגידתו של בעלה, והיא משתוקקת להרוג גם אותו.
בסיום השיר מתואר כי הדמות המיוצגת בקולו של מאלון, המגלם את המאהב לשעבר, חולם על בריחה עמה לפלורידה, כדי להימלט מן המציאות המייסרת שבה הם מצויים.
בעיתונים אחדים הודגש כי כותרת השיר היא שם עצם באנגלית בריטית שפירושו שבועיים, וכי ייתכן שיש בכך רמיזה לרומנים קודמים של סוויפט עם גברים בריטים.
נתוני החיפוש בגוגל אחר משמעות המילה "Fortnight" בארצות הברית זינקו ב-868% ביום צאת השיר.
סוויפט עצמה ציינה כי הרצועה כוללת מאפיינים מרכזיים המגדירים את The Tortured Poets Department, ובהם עיסוק בגורל, כמיהה, חלומות שנגוזו וליריקה דרמטית והיפרבולית, כדוגמת השורה "I love you, it's ruining my life".
בהסבר לאמזון מיוזיק אמרה סוויפט כי בעת כתיבת השיר דמיינה עיירה בארצות הברית שבה החלום האמריקאי לא התגשם: "נשארת בלי האדם שאהבת, וכעת את נאלצת לחיות עם זה יום יום, ואולי אפילו לפגוש אותו במקרה".
בכלי תקשורת נוספים העלו כי "Fortnight" נושא אופי אוטוביוגרפי, אם כי הוא משלב בין וידויים אישיים לרכיבים בדויים.
הרומן הקצר ועז הרגש המתואר בשיר הופך לנושא החוזר ברצועות נוספות באלבום, לרבות דימויי אלימות ומוות, כמו הפנטזיות על רצח אשתו של המאהב לשעבר ובעלה הבוגדני.
רוב שפילד מ"רולינג סטון" טען כי מוטיב "הנישואים הכושלים של שנות ה-50", נישואי פרברים אומללים עם בעלים בוגדניים ונשים כנועות על סף התמוטטות עצבים, מזכיר את כתיבתה של סוויפט באלבומים Folklore, Evermore ו-Midnights.
לינדזי זולאדז מ"הניו יורק טיימס" סברה כי השיר נשמע "קר ומאופק" עד שהוא מקבל תפנית לאחר השורה "I love you, it's ruining my life".
מליסה רוג'רי מ-USA Today תיארה את ההתייחסות לאלכוהוליזם כמוטיב "אפל ומשעשע".
הרצועה "Fortnight" הובלטה כרגע שיא באלבום The Tortured Poets Department על ידי אלי רוזנבלום מ-CNN וספין פקאדו מ"הוליווד ריפורטר".
בפלטפורמת PopMatters שיבח איגור בניקוב את השיר כפתיחת האלבום המרשימה ביותר בקריירה של סוויפט, בזכות מלאכת כתיבה "מעודנת ומתוחכמת" לצד הפקה סינת'-פופ "קלילה ונושמת" וליריקה רפלקסיבית.
לורן וב מ-Clash ולורה מולוי מ-NME סברו כי השיר מבטא כיוון מוזיקלי חדש עבור סוויפט, ואילו פין מקרמונד מ"אייריש טיימס" הדגיש את ההוק הקליט של השיר חרף נושאו הקודר.
לינדזי זולאדז מ"הניו יורק טיימס" ציינה כי מילות השיר ממחישות את יכולתה של סוויפט לספר בעוצמה את סחרורו של רומן נידון לכישלון.
ביקורות רבות הדגישו את הכימיה הווקאלית בין סוויפט למאלון.
ג'ון מהר מ-Irish Independent ציין כי ביצועיו של מאלון מאופקים בהרבה מהנטייה ה"מלודרמטית" שלו בדרך כלל, ואד פאוור מ"דיילי טלגרף" כתב: "קולו הנָשׁוּף משתלב באופן מפתיע עם לחישותיה רוויות המתח של סוויפט".
ג'ייסון ליפשוץ מ"בילבורד" דירג את "Fortnight" במקום החמישי מתוך 31 רצועות המהדורה הכפולה של האלבום, וציין כי הופעתו של מאלון משתלבת היטב עם קולה של סוויפט ומעניקה לגשרון "עוצמה מרוסנת וקסם עגמומי".
ביאנקה גרייסי מאתר פרסי הגראמי שיבחה את "הרמוניותיו המלנכוליות" של מאלון, שהוסיפו "עומק רגשי רב יותר" לעלילה הסיפורית של סוויפט.
ביקורות מסוימות התייחסו אל "Fortnight" באופן מסויג יותר, וראו בו יצירה חסרת בידול מוזיקלי מובהק.
קאלי אלגרים מ־Business Insider הגדירה את השיר כחסר ייחודיות וכנגזרת מאלבום Midnights, וטענה כי הוא קרוב מדי לשיתופי הפעולה הקודמים של סוויפט ואנטונוף.
מארק ריצ'רדסון מ"וול סטריט ג'ורנל" תיאר את היצירה כבינונית, בעוד כתבי Paste וקונסטנטינוס פפיס מ-Our Culture Mag מתחו ביקורת על הלחן, שלדבריהם נשמע חלול ונטול עומק.
כריס וילמן מ"וראייטי" סבר כי מדובר בבחירה מתאימה לרדיו פופ, אך ציין שהיא לא משקפת את האופי ה"עז והאובססיבי יותר" של יתר האלבום.
אלכס הדסון מ- הוסיף כי היה "מופתע" מכך ש"יצירה כה קודרת וחסרת ייחוד" נבחרה לשמש כסינגל.
לצד הביקורות המגוונות, "Fortnight" זכה למעמד משמעותי בדירוגי סיכום השנה.
"הוליווד ריפורטר" כלל אותו ברשימת השירים הטובים ביותר לשנת 2024, ומגזין "בילבורד" הציב אותו במקום העשירי ברשימת 100 השירים הטובים של השנה.
לאחר יום אחד בלבד מצאתו קבע "Fortnight" שיא עולמי במספר ההשמעות הגבוה ביותר ליום אחד עבור שיר בודד בספוטיפיי, כשהוא עוקף את השיא הקודם שהחזיקה מריה קארי עם "All I Want for Christmas Is You" (1994).
הישג זה נרשם בספר השיאים של גינס.
הסינגל נכנס ישירות למקום הראשון במצעד הבילבורד גלובל 200, והיה לשירה החמישי של סוויפט שהגיע לפסגה.
בכך השתוותה לשיא של באד באני במספר השירים הגבוה ביותר שהגיעו למקום הראשון מבין אמני סולו.
בנוסף, היה זה אחד מתשעת השירים מתוך The Tortured Poets Department שנכנסו לעשירייה הפותחת במצעד.
בארצות הברית דורג "Fortnight" עם יציאתו במקום התשיעי במצעד הפופ איירפליי למבוגרים ובמקום ה-13 במצעד הפופ איירפליי.
בדירוג הפופ איירפליי למבוגרים שפורסם ב-22 ביוני 2024 הגיע הסינגל למקום הראשון, והיה לכניסתה ה-13 של סוויפט לפסגה.
בבילבורד הוט 100, שפורסם ב-4 במאי 2024, נכנס "Fortnight" ישירות למקום הראשון.
זהו שירה ה-12 של סוויפט שהגיע לראש המצעד.
עבור מאלון היה זה הסינגל החמישי שהגיע למקום הראשון בדירוג.
השיר נותר בראש במשך שבועיים רצופים.
ב נכנס "Fortnight" ישירות למקום הראשון, והיווה את שירה הרביעי של סוויפט שמגיע לפסגה במדינה.
באוסטרליה היה זה שירה ה-12 שהגיע למקום הראשון.
הסינגל הוביל גם את המצעדים בקנדה, סינגפור ואיחוד האמירויות הערביות, וכן את מצעדי בילבורד להיטי העולם בהונג קונג, מלזיה והפיליפינים.
ברחבי אירופה הגיע השיר לחמישייה הפותחת במדינות רבות, בהן אוסטריה, דנמרק, גרמניה, שווייץ, פלנדריה הבלגית, נורווגיה, שוודיה, פורטוגל, לטביה, ליטא ואיסלנד.
במצעד האזורי של המזרח התיכון וצפון אפריקה (MENA) הגיע למקום השני.
באסיה-פסיפיק הגיע לחמישייה הפותחת במצעדי בטייוואן ובאינדונזיה.
השיר קיבל מעמד פלטינה כפולה באוסטרליה ובניו זילנד, ופלטינה בפולין, פורטוגל, ספרד והממלכה המאוחדת.
טיילור סוויפט כתבה וביימה את הווידאו קליפ לשיר "Fortnight", שצולם בשחור-לבן בידי הקולנוען המקסיקני רודריגו פריאטו.
לדבריה של סוויפט, הקליפ נועד לשמש ייצוג חזותי לאלבום The Tortured Poets Department: "כמעט כל פרט בו הוא מטאפורה או התייחסות לאחד ממוקדי האלבום".
ארבע שעות לפני יציאת האלבום פרסמה סוויפט ברשתות החברתיות קדימון לקליפ, אשר פורסם רשמית ב-19 באפריל 2024. הקליפ מציג את סוויפט ומאלון כמאהבים לשעבר, ואילו אית'ן הוק וג'וש צ'ארלס, כוכבי הסרט "ללכת שבי אחריו", מגלמים מדענים מרושעים המבצעים ניסויים בדמותה של סוויפט.
מאלון סיפר כי במהלך הצילומים נדרשה סוויפט להסתתר תחת מטרייה ובין וילונות שכיסו את רכב ההסעה, כדי למנוע רחפנים ומסוקים מלתעד את ההתרחשות.
הקליפ נפתח בסצנה שבה נראית סוויפט בשמלה לבנה עם צווארון מהודק, כשהיא כבולה למיטה התלויה על קיר במוסד פסיכיאטרי.
לאחר שדמות נטולת פנים מוסרת לה כדור תרופה שכותרתו "Forget Him" ("תשכחי ממנו"), היא מנגבת את פניה וחושפת קעקועים שונים.
בהמשך היא נכנסת לחדר מלא במכונות כתיבה מדגם Royal 10, המופעלות על ידי דמויות עטויות מסכות שחורות, בשעה שהיא לבושה בשמלת אבל ויקטוריאנית-גותית.
סוויפט מתיישבת ומתחילה להקליד, בעוד מאלון יושב בקצה החדר.
לאחר מכן נראים השניים שוכבים על ערימת דפים וקוראים ספר שכותרתו "Us".
בהמשך הם מתחבקים על כביש נטוש, עד שהם נסחפים לתוך טורנדו המפזר סביבם דפים מעופפים.
העלילה שבה ומציגה את סוויפט במוסד הפסיכיאטרי, כשהיא קשורה לאלונקה במעבדה.
דמויותיהם של הוק וצ'ארלס מבצעות בה טיפול בנזעי חשמל, בעוד מאלון מתבונן מן הצד.
בסצנת הסיום נראית סוויפט בשמלת פלאפר נוצצת עומדת על גג תא טלפון מבודד בסערה גשומה, כאשר מאלון מתקשר מתוכו.
הוא יוצא מן התא ואוחז בידה, והקליפ נחתם בכתוביות בסגנון סרט אילם.
פרשנויות ביקורתיות זיהו דמיון בין דמותה של סוויפט לקליפ לבין גיבורת הסרט "מסכנים שכאלה" (2023), וכן השוו את סצנת הניסויים למדענים המטורפים ביצירתה של מרי שלי, "פרנקנשטיין" (1818).
במגזין הצרפתי Première'' ציינה אנתיאה קלו כי הצילום השחור-לבן והאסתטיקה הכללית מזכירים את סרטי האקספרסיוניזם הגרמני מראשית המאה ה-20, כגון "מטרופוליס" (1927) ו"הקבינט של ד"ר קליגרי" (1920).
ניתוחים נוספים הדגישו את מוטיב האבל והחזרה על זיכרונות רומנטיים מן העבר.
כתבי עת לאופנה התמקדו בהיבט הלבוש של סוויפט, אשר עוצב בהשראת סגנונות ויקטוריאניים וגותיים, ונועד לעורר הקשרים לדמויות ספרותיות כמו מרי שלי ואמילי דיקינסון.
אד פאוור מ"דיילי טלגרף" טען כי הקליפ מציג גרסה רדופת שדים ורוחות של סוויפט, "החודרת מתחת לעורנו יותר מאי פעם", ושיבח את הכימיה הדרמטית בינה לבין מאלון.
גרין ראה בקליפ חלק ממהלך אמנותי רחב יותר שבו סוויפט פנתה אל הז'אנר הגותי הספרותי, כמנגנון אמנותי המבטא נשיות וביקורת עצמית.
בטקס פרסי הווידאו קליפים של MTV לשנת 2024 זכתה סוויפט בשבעה פרסים, חמישה מתוכם עבור "Fortnight", הישג שהפך אותה לאמנית המעוטרת ביותר בלילה אחד בתולדות הטקס.
הזכייה בפרס קליפ השנה האריכה את שיאה האישי כאמנית בעלת מספר הזכיות הרב ביותר בפרס זה, עם חמישה ניצחונות.
"Fortnight" זכה גם בפרס הקליפ הטוב ביותר בטקס פרסי המוזיקה של MTV אירופה 2024, ולפריאטו הוענק פרס הצפרדע הזהובה בקטגוריית הקליפים בפסטיבל הבין-לאומי לאמנות הצילום הקולנועי קאמראימג' ה-32 על עבודת הצילום.
כל רשימת הקרדיטים שלהלן נלקחה מטיידל.
"Forget About Us" (בעברית: "שכח מאיתנו") הוא סינגל הבכורה של הזמרת הבריטית פרי.
השיר יצא לאור ב-12 באפריל 2024 דרך חברת התקליטים קולומביה רקורדס.
פרי זכתה לתהילה בשנת 2011 בתוכנית The X Factor הבריטית כחלק מליטל מיקס, שכלל גם את לי-אן פינוק, ג'ייד ת'ירלוול וג'סי נלסון.
הלהקה הוציאה שישה אלבומים לפני שנלסון עזבה את הלהקה בשנת 2020, ושאר חברות הלהקה יצאו להפסקה בדצמבר 2021. המופע האחרון שלהן היה באפריל 2022 בO2 ארנה בלונדון והועבר בשידור חי.
במרץ 2024, פרי אדוארדס הודיעה כי היא מתכננת להוציא את אלבום הבכורה שלה.
סינגל הסולו הראשון שלה, "Forget About Us", הוכרז ב-12 במרץ 2024 כסינגל הראשון מתוך אלבום הסולו הראשון של פרי.
לפני ההכרזה, פרי אירחה מסיבות האזנה פרטיות בלונדון, והשמיעה טיזרים של שישה שירים חדשים תוך שיתוף סיפורים מאחורי כל אחד מהם.
היא שאפה שלאלבום שלה יהיה לכידות, כשלכל שיר יהיה אח בז'אנר אחר.
הפרטים מאירוע ההאזנה אושרו על ידי דובר חברת התקליטים של פרי, אך טרם הוכרז תאריך יציאה לאלבום.
האלבום צפוי לכלול שיתוף פעולה עם ריי, שזכתה באלבום השנה בטקס פרסי המוזיקה הבריטית על אלבום הבכורה שלה, My 21st Century Blues.
כמו כן, גם שיתוף פעולה עם ג'ין ג'ין.
לפני צאתו, פרי פרסמה טיזר מהשיר בערוץ הטיקטוק שלה, שם שמעו מעריצים את הפזמון בפעם הראשונה.
ב-12 באפריל 2024 יצא הסינגל "Forget About Us".
"Forget About Us" נכתב נכתב בשיתוף אד שירן, סטיבן סולומון ודייוויד הודג'ס, כשפרי עשתה שינויים ליריים שיתאימו לסגנון שלה.
עם השפעות של קלי קלרקסון וקייטי פרי.
שירן גם השתתף בכתיבת שיר שני באלבום.
השיר תואר כבלדת פופ מצוחצחת עם נגיעות קאנטרי.
מבחינה לירית, פרי נזכרת במערכות יחסים מהעבר ועל הזיכרונות המאושרים יותר הקשורים אליהם בשיר.
ב-19 באפריל 2024, הסינגל נכנס למצעד הסינגלים הבריטי במקום העשירי.
"Forever Yours (Avicii Tribute)" הוא סינגל של התקליטן הנורווגי קייגו, התקליטן השוודי אביצ'י והזמר-יוצר השוודי סנדרו קוואצה, שיצא ב-24 בינואר 2020 בהוצאות חברות התקליטים Ineffable Music ויוניברסל מיוזיק גרופ.
השיר נכתב על ידי פורר, דומיניק מילר, אביצ'י, יאן קאסק, סטינג, מרקוס תונברג וסל, סנדרו קוואצה, והופק על ידי קייגו ואביצ'י.
נכון לאוגוסט 2025, הסינגל הושמע למעלה מ-5 מיליון פעמים ביוטיוב, ולמעלה מ-139 מיליון פעמים בספוטיפיי.
גרסה אלטרנטיבית, תחת השם "Tim's 2016 Ibiza Version" יצאה ב-14 בפברואר 2025, בהוצאת חברות התקליטים פינגטס רקורדינגס ויוניברסל מיוזיק גרופ.
נכון לאוגוסט 2025, גרסה זו הושמעה למעלה ממיליון פעמים ביוטיוב, ולמעלה מ-15 מיליון פעמים בספוטיפיי.
Forum non convenies (בעברית: "פורום לא נאות") הוא ביטוי בלטינית הלקוח מן המשפט המקובל ומבטא דוקטרינה ולפיה בהינתן הנסיבות המתאימות יוותר בית משפט על סמכות שיפוט שקנה כדין, לטובת בית משפט או בית דין אחר, לרוב במדינה זרה.
בישראל מוכר הכלל, ובתי המשפט נוהגים לפיו בהתקיים הנסיבות המתאימות.
העלאת הכלל על ידי נתבע מעוגנת בתקנות סדר הדין האזרחי.
מקורו של הכלל במשפט בסקוטלנד שם התפתח באמצע המאה ה-19. הביטוי הלטיני "Forum non conveniens" פירושו "פורום לא נאות".
משמעותו של הכלל היא ויתורו של בית משפט על סמכותו לדון בתיק מסוים, אם התקיימו נסיבות המצדיקות זאת.
בית משפט קונה סמכות לדון בתביעה אם בוצעה המצאה כדין של כתב התביעה.
ההמצאה יכולה להיות מבוצעת בתחומי המדינה, או אף מחוצה לה, אם התקבל היתר מתאים.
אך העובדה שבוצעה המצאה כדין אינה אומרת שבית משפט מסוים בו הוגשה התביעה הוא הפורום הנאות לדון בתביעה.
ישנה אפשרות שהזיקה של בית משפט זר למקרה חזקה בהרבה, או שהתביעה הוגשה באופן מלאכותי לבית המשפט על מנת לחמוק מדין לא נוח במדינה אחרת, או לגרום אי נוחות לנתבע.
באחד המקרים הראשונים שנדונו בסקוטלנד בשנת 1865, קלמנטס נ' מקאולי, תבע תובע אמריקני בבית המשפט בסקוטלנד נתבע אמריקני המתגורר בסקוטלנד על הפרת חוזה לאספקת ציוד למדינות הקונפדרציה, חוזה שהיה בלתי חוקי במקום בו נכרת, בטקסס.
ברור שהגשת התביעה בסקוטלנד נועדה לחמוק מטענת אי החוקיות לו הייתה התביעה מוגשת בטקסס, ומרב הזיקות (מקום מגורי הצדדים, מקום חתימת החוזה, מקום ביצועו) הן בטקסס.